MAJOR ดีดแรง 5% ลุ้นรายได้ปี 65 โต รับหนังฟอร์มใหญ่เข้าฉาย โบรกเคาะเป้า 23.20 บ.
MAJOR ดีดแรง 5% ราคาแตะ 17.30 บ. จับตาไตรมาส 3/65 บุ๊กกำไรพิเศษ พร้อมลุ้นรายได้ปี 65 โต รับหนังฟอร์มใหญ่เข้าฉาย โบรกแนะนำ “ซื้อ” เคาะราคาเป้า 23.20 บ.
MAJOR ดีดแรง 5% ลุ้นรายได้ปี 65 โต รับหนังฟอร์มใหญ่เข้าฉาย โบรกแนะนำ “ซื้อ” เคาะราคาเป้า 23.20 บ.
29 ก.ย. 2565

ผู้สื่อข่าวรายงานว่า วันนี้ (29 ก.ย.65) ราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ล่าสุด ณ เวลา 16:01 น. อยู่ที่ระดับ 17.30 บาท บวก 0.90 บาท หรือ 5.49% สูงสุดที่ระดับ 17.30 บาท ต่ำสุดที่ระดับ 16.70 บาท ด้วยมูลค่าซื้อขาย 109.90 ล้านบาท

ทั้งนี้บล.ทิสโก้ ระบุในบทวิเคราะห์ ยังประมาณการเดิมคาดผลประกอบการ MAJOR ในช่วงครึ่งปีหลังจะดีขึ้นมากกว่าครึ่งปีแรก จากหนังใหญ่ที่เข้าฉายหลายเรื่อง รอบฉายหนังกลับมาปกตินั่งได้ 100% และการเปิดฉายรอบต่อโรงเพิ่มขึ้นเป็น 6-7 รอบจากเดิมช่วงโควิด 5 รอบต่อโรง โดยไตรมาส 3/65 หนังไทยเรื่องเด่น “บุพเพสันนิวาส 2” รายได้ 46 วันทั่วประเทศ 388 ล้านบาท และ One Piece Film รายได้ทั่วประเทศ 18 วัน 117 ล้านบาท
สำหรับในไตรมาส 3/65 บริษัทจะมีการบันทึกรายการพิเศษ 2 รายการคือ กำไรจากการขายหุ้นไทยทิคเก็ต เมเจอร์ จำนวน 123 ล้านบาทก่อนภาษี และบันทึกตั้งด้อยค่าของ MJLF ที่บริษัทถือหุ้น 33% จึงยังคงประมาณการเดิม สำหรับหนังใหญ่ที่จะเข้าฉายครึ่งปีหลังได้แก่ Avatar 2, Black Panther, Thor, Black Adam,Shazam, Minions และหนังไทยอีกหลายเรื่อง
ทั้งนี้คาดกำไรสุทธิปี 65 อยู่ที่ 528 ล้านบาท คาดรายได้ปี 65 จะเพิ่มขึ้น 134% จากคาดสถานการณ์ COVID-19 ผ่อนคลายและหนังฟอร์มใหญ่พร้อมเข้าฉาย ยังคงคำแนะนำ “ซื้อ” ราคาเป้าหมายเป็นปี 66 อยู่ที่ 23.20 บาท (สถานะการเงินแข็งแกร่งเป็น net cash คาด Dividend Yield ปี 65 ที่ 2.6%